OpenLLM-France/wikimedia huggingface dataset:
# Tar d'Aràbia

El tar d'Aràbia (Arabitragus jayakari) és una espècie de tar nadiu d'Aràbia. Fins fa poc, se'l classificava dins el gènere Hemitragus, però les proves genètiques suggeriren que se'l mogués a un gènere propi monotípic. El tar d'Aràbia és l'espècie més petita de tar. És un animal de constitució robusts en què tots dos sexes tenen banyes. Tanmateix, els dels mascles són molt més robusts que els de les femelles. El seu pelatge té el pèl marró vermellós, amb una ratlla més fosca que s'estén per l'esquena. Els mascles tenen les crineres més destacades, que s'estenen per l'esquena i creixen amb el temps.

## Referències

* ↑ Ropiquet, A. & Hassanin, A. 2005. Molecular evidence for the polyphyly of the genus Hemitragus (Mammalia, Bovidae). Molecular Phylogenetics and Evolution 36(1):154-168
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Tara Fares

Tara Faris Ximon, més coneguda com a Tara Fares (àrab: تارة فارس, Tāra Fāris) (Bagdad, 10 de gener de 1996 - Bagdad, 27 de setembre de 2018), fou una model iraquiana. Escollida Miss Bagdad i, posteriorment, Miss Iraq l'any 2014, esdevingué una de les personalitats iraquianes més populars de les xarxes socials nacionals. Adaptada a un mode de vida «occidental» fou assassinada a Bagdad el setembre de 2018.

## Biografia

Nasqué a Bagdad, filla de pare iraquià i de mare libanesa, i visqué durant un temps a Arbela, al Kurdistan meridional. L'any 2014 guanyà els concursos de Miss Bagdad i, posteriorment, el de Miss Iraq. Viatjà alguns mesos a Europa, abans de tornar a Bagdad, on portà una vida occidentalitzada.
Publicà en el seu compte d'Instagram, de 2,7 milions de subscriptors, algunes fotos on apareixia més o menys vestida on es mostraven els seus tatuatges, que sorprengueren a una part de la societat iraquiana conservadora. Fares es convertí en una de les personalitats iraquianes més influents a les xarxes socials.
Cap el final del 27 de setembre de 2018, fou abatuda en tres ocasions, mentre conduïa el seu Porsche blanc descapotable, en un carrer del barri de Camp Sarah. El seu company, que l'acompanyava, la portà a les urgències de l'hospital Sheik Zayed, on es constatà la seva defunció i se li practicà l'autòpsia. La mort de Fares provocà diversos homenatges. El Ministeri de l'Interior iraquià anuncià la investigació del cas. En relació a l'autoria de l'assassinat, les sospites es volcaren sobre unitats xiïtes de les Forces de Mobilització Popular.

## Referències

* ↑ «Commoció a l'Iraq per l'assassinat de 4 dones rellevants en un mes». CCMA.cat, 30-09-2018. [Consulta: 1r octubre 2018].
* ↑ Daudin, Guillaume; Choukeir, Ali. «Tara Farès, très influente mannequin assassinée à Bagdad, n'était pas ex-miss Irak» (en francès). AFP.com, 01-10-2018. [Consulta: 2 octubre 2018].
* ↑ Mackintos, Eliza. «Social media star, a former 'Miss Baghdad,' shot dead» (en anglès). CNN, 29-09-2018. [Consulta: 1r octubre 2018].
* 1 2 Rossignol, Aurélie. «Tara Fares, Miss Irak et influenceuse, abattue en pleine rue à Bagdad» (en francès). LeParisien.fr, 28-09-2018. [Consulta: 1r octubre 2018].
* 1 2 «Tara Farès, une ancienne Miss Irak très populaire sur les réseaux sociaux, abattue en pleine rue» (en francès). Huffingtonpost.fr, 28-09-2018. [Consulta: 1r octubre 2018].
* ↑ Rahim, Zamira. «Tara Fares death: The outspoken Iraqi model and Instagram star shot dead in Baghdad» (en anglès). The Independent, 28-09-2018. [Consulta: 29 setembre 2018].
* ↑ Sallon, Hélène. «Série d'assassinats de femmes en Irak» (en francès). LeMonde.fr, 29-09-2018. [Consulta: 2 octubre 2018].
# Tara

«Tara» té aquests significats:
* Tara (budisme), divinitat del budisme i conjunt de boddhisattvas
* Tara (Devi), divinitat de l'hinduisme i una de les deu Mahavídies
* Tara (Polinèsia), deessa de la Polinèsia
* Tara (genère), genère d'aranyes de la família Salticidae
* Tara (riu), riu dels Alps Dinàrics.
* Tara (muntanya), muntanya dels Alps Dinàrics.
* Tara (Irlanda)
* Tara (Sibèria)
* Tara (defecte)
* Tara (lluita lliure), Lisa Marie Varon, lluitadora de lluita lliure
* Tara (riu), afluent del Danubi
Viccionari
# Superbuit Local Meridional

El Superbuit Local Meridional és una regió d'espai extremadament gran i gairebé buida.
S'hi troba al costat del supercúmul local, que conté la nostra galàxia, la Via Làctia. El seu centre s'hi troba a 96 megaparsecs i el buit de té 112 megaparsecs de diàmetre per la seva part més estreta. El seu volum és aproximadament 600 mil milions de vegades superior al de la Via Làctia.

## Referències

* ↑ Einasto, M; Einasto, J.; Tago, E.; Dalton, G. B. «The Structure of the Universe Traced by Rich Clusters of Galaxies». Monthly Notices of the Royal Astronomical Society, 269, 2, 15-07-1994, p. 301–322. DOI: 10.1093/mnras/269.2.301.
# Teramo

Teramo és una ciutat d'Itàlia, a la regió dels Abruços, província de Teramo de que n'és la capital. Es troba a 265 metres sobre el nivell del mar i la comuna té 151 km² i 53.998 habitants l'any 2020. El seu patró es Sant Berard del qual es fa la festa el 19 de desembre.

## Història

Interamna va ser una ciutat dels pretutis, una de les tribus dels picens, i segurament n'era la seva capital. És esmentada per Claudi Ptolemeu, però Plini el Vell no la menciona. Al Liber Coloniarum apareix com una de les Civitates Piceni (ciutats del Picè). Portava el nom d'Interamna Praetutia segons Sext Juli Frontí, i formava part de la tribu Velina. A la referència de Frontí s'esmenten els seus habitants amb el nom de Interamnates Praetutiani.
El cònsol Mani Curi Dentat la va conquerir l'any 290 aC, i va adquirir el rang de municipium. Durant la guerra social (91-88 aC) es va situar amb el partit popular contrari a Sul·la, que la va privar del seu estatut municipal, estatut que Juli Cèsar li va restituir. Era una ciutat interior allunyada de les principals vies, no apareix als Itineraris del segle iv, però al segle v era seu d'un bisbe i la ciutat tenia certa importància.
Hi ha restes del teatre, els banys i altres edificis, així com estàtues, altars, i altres restes incloent nombroses inscripcions; el nom ja apareix al Liber Coloniarum amb la forma de Teramne. Però durant uns segles s'anomena sovint també Aprutium, derivat del poble dels praetutii aplicada a la seva ciutat principal. També l'esmenta el Geògraf de Ravenna com a Abrutium, i sota els longobards apareix un comes Apruti. Aquest nom va donar el de la regió dels Abruços.
La ciutat va entrar en decadència a la caiguda de l'Imperi. Dominada pels ostrogots i després per l'Imperi Romà d'Orient, la van conquerir els longobards i va acabar inclosa en el ducat de Spoleto poc després de l'any 570. El 1156 la va ocupar i incendiar el normand comte Robert de Loretello i incorporada al Regne de Sicília; la ciutat la va reconstruir pel bisbe local Guiu II. L'any 1213 el ducat veí de Spoleto va passar sota la sobirania del Papa i Teramo va quedar com a ciutat fronterera governada per diversos senyors locals. Dins el Regne de Nàpols i Dues Sicílies va ser la capital de la província d'Abruzzo Ulteriore fins al 1860 quan va ser annexionada al regne d'Itàlia.
Ocupada pels alemanys el 1943, el 1944 la població es va revoltar contra els ocupants. El 14 de juny de 1944 hi van entrar els aliats.

## Fills il·lustres

* Luigi Badia (1819/1822-1899) compositor i mestre de cant
* Attilio Danese, assagista

## Referències

* ↑ «Teramo». Enciclopedia Treccani. [Consulta: 15 juny 2023].
* ↑ Pena, Maria José «La tribu Velina en Mallorca y los nombres de Palma y Pollentia». Faventia, 26/2, 2004 [Consulta: 19 març 2020].
* ↑ Smith, William (ed.). «Interamna». Dictionary of Greek and Roman Geography (1854). [Consulta: 15 juny 2023].
* ↑ Cappelli, Clemente; Rino Faranda. Storia della Provincia di Teramo dalle origini al 1922. Teramo: assa di risparmio della provincia di Teramo, 1980, p. 123-139, 245-247.
* ↑ «Teramo Treasure». Bosco Martese. [Consulta: 15 juny 2023].
# Taverny

Taverny és un municipi francès, situat al departament de Val-d'Oise i a la regió de l'Illa de França. L'any 1999 tenia 26.092 habitants.
Forma part del cantó de Taverny, del districte d'Argenteuil i de la Comunitat d'aglomeració Val Parisis.
# Teó de Sidó

Teó de Sidó (en llatí Theon, en grec Θέων) va ser un sofista d'origen fenici, fill del sofista Gimnasi i nadiu de Sidó.
Va ensenyar gramàtica a la seva ciutat natal en temps de Constantí I el Gran. L'emperador li va confiar les dignitats de cònsol i de prefecte, segons diu Suides.

## Referències

* ↑ [https://quod.lib.umich.edu/m/moa/acl3129.0003.001/1089?page=root;rgn=full+text;size=100;view=image;q1=TheonSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1081. ]
# Temple d'Ares

El temple d'Ares (en grec antic: ναός του Άρη) era un edifici que es trobava a l'àgora d'Atenes. Pausànias en parla, i diu que era un santuari on hi havia dues estàtues d'Afrodita, una d'Ares feta per Alcàmenes d'Atenes i una altra d'Atena, que havia fet un escultor de Paros que es deia Locros. Les ruïnes preservades indiquen una història complexa.
Els fonaments són de la primera construcció romana, però els fragments de la superestructura localitzats a l'extrem oest del temple poden datar-se del segle v aC. Les restes arqueològiques es pot assegurar que pertanyen a un temple perípter dòric, o semblant a la planta i façana del d'Hefest. Les marques de les pedres restants indiquen que originalment pogué estar en un altre lloc i que devia ser desmantellat, traslladat i reconstruït sobre una base romana en temps d'August, pràctica comuna durant l'ocupació romana de Grècia. Probablement el seu emplaçament original fos Acarnes, on des de l'època clàssica està testimoniat el culte a Ares i a Atena.

## Referències

* ↑ Pausànias. Descripció de Grècia, I, 8,4
* ↑ Musti, Domenico. Pausania, guida della Grecia I: libro 1. L'Attica. Milà: Fondazione Lorenzo Valla: Arnoldo Mondadori, 2013, p. 288. ISBN 9788804191049.

## Vegeu també

* Àgora d'Atenes
# Temple d'Apol·lo Patroos

El temple d'Apol·lo Patroos és un petit temple jònic en ruïnes, construït entre el 340 i 320 aC. Fa 16,5 m de llargària i 10 d'amplada, i s'alça al nord-oest de l'àgora d'Atenes, prop de la stoà de Zeus. És considerat com el fundador de la raça jònia i protector de les famílies, l'interior del temple tenia una estàtua al culte dedicada al déu, i esculpida per l'escultor grec Eufranor.
El déu potser va ser anomenat Patroos pels atenesos després de l'arribada d'Ió, quan s'establí a Atenes perquè els seus reis eren uns ineptes per a la guerra.
Un tors monumental de marbre vestit amb un llarg xitó, trobat prop del temple i exposat al museu de l'àgora, fou reconegut com l'estàtua d'Apol·lo Patroos. El sekos del temple comunicava pel nord amb una petita sala, potser l'àditon o un santuari interior.

## Referències

* ↑ Bernard Suzanne. «plato-dialogues.org/tools/agora Map of the Agora of Athens in Socrates and Plato's time» (en anglès). [Consulta: 24 març 2009].
* ↑ Nicholas Janberg. «Structurae» (en anglès). [Consulta: 24 març 2009].
* ↑ John McK. Camp, Craig A. Mauzy. «The Athenian Agora: A Short Guide to the Excavations Vista completa de pequeña guía de las excavaciones» (en anglès), 2003. [Consulta: 24 març 2009].
* ↑ «www.greece-athens.com Templo de Apolo Patroos» (en anglès). [Consulta: 24 març 2009].
* ↑ Aristòtil, Constitució d'Atenes 55.3.

## Vegeu també

* Àgora d'Atenes
# Tardienta

Tardienta és un municipi aragonès situat a la província d'Osca i enquadrat a la comarca dels Monegres. En aquest municipi s'uneixen les línies de tren de Saragossa a Osca i de Saragossa a Lleida.
# Teemu Tainio

Teemu Tainio (Tornio, 27 de novembre de 1979) és un exfutbolista finlandès de la dècada de 2000.
Fou 64 cops internacional amb la selecció finlandesa.
Pel que fa a clubs, destacà a AJ Auxerre, Tottenham Hotspur FC, Sunderland AFC i AFC Ajax.

## Referències

* ↑ (finès) Arxivat 20 July 2011$^{[Datemismatch]}$ a Wayback Machine.
* ↑ «Profile at FA of Finland's official website». Arxivat de l'original el 25 de maig 2011. [Consulta: 26 febrer 2019].
* ↑ Profile at Auxerre's histoaja.free.fr Tainio with Auxerre Arxivat 19 November 2010$^{[Datemismatch]}$ a Wayback Machine.(francès)
* ↑ «Spurs sign Tainio». [Consulta: 4 febrer 2019].
* ↑ Martin Walker. «Sunderland complete Tainio signing». SAFC.com, 22-07-2008. Arxivat de l'original el 2008-08-16. [Consulta: 24 agost 2008].
* ↑ www.safc.com. «Tainio Completes Sunderland Move». Premierleague.com, 22-07-2008. [Consulta: 24 agost 2008].
* ↑ Ajax contracteert Teemu Tainio Arxivat 3 September 2010$^{[Datemismatch]}$ a Wayback Machine. (neerlandès)
* ↑ Teemu Tainio a National-Football-Teams.com (anglès)
# The New Pornographers

The New Pornographers és un grup de pop-rock indie canadenc nascut el 1997 a Vancouver (Colúmbia Britànica). El seu estil té trets del power-pop i el pop psicodèlic, entre d'altres.
Una de les característiques de la banda és que està formada per un bon nombre de persones, alguns dels quals desenvolupen al seu torn projectes propis, la qual cosa ha fet que se'ls qualifique sovint com a supergrup: A. C. Newman, el principal compositor, té un projecte en solitari; Dan Bejar és el líder de Destoyer i Neko Case, la veu femenina principal, també té una carrera pròpia en solitari.
Sembla que el nom del grup va sorgir arran d'unes declaracions d'un telepredicador evangèlic estatunidenc, Jimmy Swaggart, qui va dir que la música era la nova pornografia.

## Membres

* Carl Newman: carrera en solitari com a A.C. Newman). Ha estat també a Superconductor i Zumpano
* Dan Bejar de Destroyer i Swan Lake
* Kathryn Calder d'Immaculate Machine
* Neko Case, cantant en solitari. També ha estat a Maow i cub
* John Collins de The Evaporators
* Kurt Dahle de Limblifter i Age of Electric
* Todd Fancey, en solitari amb els noms Fancey i Limblifter
* Nora O'Connor de The Blacks i Andrew Bird's Bowl of Fire
* Blaine Thurier, director de cinema independent.
* Dan Bejar
* Neko Case
* Kathryn Calder
* Kurt Dahle
* A.C. Newman
* Neko Case 2009

## Discografia
### Àlbums

* Mass Romantic, 2000.
* Electric Version, 2003.
* Twin Cinema, 2005.
* Live!, 2006.
* Challengers, 2007.
* Together, 2010.
* Brill Bruisers, 2014.
* Whiteout Conditions, 2017.
* In the Morse Code of Brake Lights, 2019.

### Singles

* "Letter from an Occupant", 2002.
* "Use It", 2006.
* "Sing Me Spanish Techno", 2006.

## Enllaços externs

* Web oficial del grup
* The New Pornographers a MySpace
# The Ronettes

The Ronettes van ser un grup musical de noies dels anys 60 de la ciutat de Nova York, conegudes especialment pel seu treball amb Phil Spector.
La banda era composta per Veronica Bennett en la veu principal, qui després va prendre el nom de Ronnie Spector, la seva germana Estelle Bennet i la seva cosina Nedra Talley. Entre les seues cançons més populars destaquen «Be My Baby», «Baby I Love You», «(The Best Part Of) Breakin' Up» i «(Walking) in the Rain». Després d'un recés en el mitjà de la dècada dels anys 60, The Ronettes en conjunt amb Spector van reunir sense concitar major atenció per part del públic a causa del fet que el so dels grups de noies ja no eren del gust de la gran massa de l'audiència el que els va impedir mantenir cert grau de rellevància en l'escena nord-americana.
Finalment el grup es va dissoldre el 1966 després de tocar com teloneres per a una gira als Estats Units i el Canadà dels Beatles, qui també van treballar amb Spector, duta a terme l'estiu de 1966. Ronnie Spector es va casar amb Phil Spector el 1968 i va llançar la seva carrera de solista el 1973 una vegada que es va divorciar de Spector.

## Referències

* ↑ Spector, Ronnie. Be my baby : how I survived mascara, miniskirts, and madness, or my life as a fabulous Ronette. New York: New American Library, 2004. ISBN 0-451-41153-6.
# The Roop

The Roop és un grup musical de Lituània. Els components són el cantant i teclista Vaidotas Valiukevičius, el baterista Robertas Baranauskas i el guitarrista Mantas Banišauskas.
El grup es va formar a Vilna el novembre del 2014. Els tres components ja estaven actius en l'àmbit musical i el cantant Vaidotas Valiukevičius ja havia treballat com a actor i presentador de televisió. El primer àlbum de The Roop amb el títol To Whom It May Concern va sortir el 2015.
El 2017 The Roop va participar en la preselecció lituana del Festival de la Cançó d'Eurovisió amb la cançó Yes, I Do. Van acabar en tercer lloc. El 2020 va guanyar la preselecció d'Eurovisió Pabandom iš naujo! amb la cançó On Fire. Va rebre la millor puntuació del jurat, així com del públic. Hauria representat Lituània al Festival de la Cançó d'Eurovisió 2020, que s'hauria celebrat a la ciutat neerlandesa de Rotterdam, en cas de no haver sigut cancel·lat per la pandèmia per coronavirus de 2019-2020. Per això, la televisió lituana els va atorgar un lloc directe a la final de la preselecció nacional de 2021, la qual van acabar guanyant amb el tema Discoteque, de manera que tornarien a representar el país bàltic a Eurovisió 2021.

## Referències

* ↑ «Lithuania: Ieva Zasimauskaitė wins Eurovizija 2018» (en anglès). [Consulta: 24 febrer 2020].
* ↑ «Lithuania chooses The Roop for Rotterdam» (en anglès). Eurovision.tv, 15-02-2020. [Consulta: 24 febrer 2020].
* ↑ «The Roop representará a Lituania en Eurovisión 2021» (en castellà). Arxivat de l'original el 2021-02-06. [Consulta: 6 febrer 2021].
# The Rose Table of Perfect

The Rose Table of Perfect (La taula de roses del perfecte) és una obra d'art de James Lee Byars destacada com una de les 100 més importants de la col·lecció del Institut Valencià d'Art Modern. Es tracta d'una esfera de porexpan composta per 3333 roses vermelles.
Es va crear en 1989 per ser exhibida en el MoMA de Nova York, i després es va instal·lar en altres centres d'art. Es va portar en el Centre del Carme de l'IVAM de València el 1994, i estava composta per milers de roses vermelles la degradació de les quals formava part de l'obra.
La perfecció a la qual el títol de l'obra fa referència contrasta amb la degradació de les flors, que inexorablement passen d'un estat a un altre. També es juga amb el fet que l'esfera siga un cos geomètric perfecte, composta per exactament 3333 flors.

## Referències

* 1 2 3 4 Institut Valencià d'Art Modern; Á. de los Ángeles. 50 obras maestras de la Colección del IVAM : 1950-2000. Valencia: Institut Valencià d'Art Modern, 2019, p. 22. ISBN 978-84-482-6416-1. OCLC 1241664690.
* ↑ «James Lee Byars. The Table of Perfect. 1989 | MoMA» (en castellà). The Museum of Modern Art. [Consulta: 11 agost 2021].
* ↑ García, Miguel Ángel. El resto : una historia invisible del arte contemporáneo. Museo de Bellas Artes de Bilbao, 2000, p. 393. ISBN 84-87184-57-X. OCLC 45915206.
# The Daily Mail / Staircase

"The Daily Mail" / "Staircase" és un senzill del grup britànic Radiohead llançat el 19 de desembre de 2011. Ambdues cançons foren extretes de l'àlbum de vídeos en directe The King of Limbs: Live from the Basement.
"The Daily Mail" ja estava escrita des de feia més de sis anys però sempre quedava fora dels discs a falta de trobar l'arranjament final que els va convèncer per incloure-la a From the Basement. No fou fins al 2010 que Yorke la va presentar en concert en solitari, i llavors la va utilitzar durant la primera gira del seu projecte alternatiu Atoms for Peace. Radiohead va estrenar la versió definitiva de la cançó al Festival de Glastonbury de 2011, i llavors va ser inclosa en aquest àlbum. En canvi, "Staircase" fou compon poc abans de l'enregistrament de The King of Limbs i fou interpretada durant la gira de presentació d'aquest treball.

## Llista de cançons

* "The Daily Mail" − 3:37
* "Staircase" − 4:31

## Referències

* ↑ Lee, Amy. «Radiohead's 'The Daily Mail' And 'Staircase' Off 'The King Of Limbs: From The Basement' (VIDEO)» (en anglès). The Huffington Post, 19-12-2011. [Consulta: 12 desembre 2013].
* ↑ Frith, Holly. «Radiohead Unveil New Tracks 'The Daily Mail' and 'Staircase' Online» (en anglès). Gigwise, 20-12-2011. [Consulta: 8 desembre 2013].
* ↑ Garvan, Sinead. «Radiohead UK Arena Tour» (en anglès). BBC, 14-12-2011. [Consulta: 12 desembre 2013].
# The Daily News Tribune

The Daily News Tribune abans anomenat el News-Tribune i Waltham Evening News va ser un periòdic de la tarda de cada dia a Waltham (Massachusetts), Estats Units, que cobria aquesta ciutat i la veïna ciutat de Newton. En els seus últims anys, el Tribune va ser manejat i imprès per The MetroWest Daily News, i és propietat de l'empresa Community Newspaper, una divisió de GateHouse Media. El 2010, el Tribune va publicar la seva última edició diària, i va ser reemplaçat per un periòdic setmanal anomenat Waltham News Tribune. Ja no cobreix Newton.

## Referències

* ↑ Audit Bureau of Circulations "e-Circ" data for six months ending March 31, 2007.
* ↑ McKee, Megan «Waltham Daily News Tribune Switching to Twice-Weekly Format». Boston.com, 08-07-2010 [Consulta: 30 gener 2012].
* ↑ Grannan-Doll, Ryan «Waltham News Tribune Cutting Back To Weekly Publication». Waltham.Patch.com [Waltham, Mass.], 08-07-2011 [Consulta: 10 febrer 2012].
# Thomasomys niveipes

Thomasomys niveipes és una espècie de mamífer rosegador de la família dels cricètids. És endèmic del centre de Colòmbia, on viu a altituds d'entre 2.550 i 3.500 msnm. Es tracta d'un animal terrestre que s'alimenta de les parts verdes de les plantes. El seu hàbitat natural són els páramos. Està amenaçat per la desforestació provocada per la pertorbació del seu medi.

## Referències

* ↑ Roach, N. Thomasomys niveipes. UICN 2016. Llista Vermella d'espècies amenaçades de la UICN, edició 2016, consultada el 10 maig 2017.
# The Scarlet Coat

The Scarlet Coat és una pel·lícula estatunidenca dirigida per John Sturges el 1955.

## Argument

El 1780, durant la Guerra de la Independència dels Estats Units dels futurs Estats Units, el major John Bolton, de l'exèrcit Continental, està encarregat de desemmascarar el traïdor, que opera al si de l'anomenat exèrcit, que informa els anglesos amb el pseudònim de «Gustavus». Bolton, fent-se passar per un desertor al servei de l'exèrcit britànic, coneix el doctor Jonathan Odell (un intermediari de Gustavus), l'enigmàtic Sally Cameron, així com el major anglès John André...

## Repartiment

* Cornel Wilde: el major John Bolton
* Michael Wilding: el major John André
* George Sanders: el doctor Jonathan Odell
* Anne Francis: Sally Cameron
* Robert Douglas: el general Benedict Arnold
* John McIntire: el major-general Robert Howe
* Rhys Williams: Peter
* John Dehner: el major-general Nathanael Greene
* James Westerfield: el coronel John Jameson
* Ashley Cowan: Mr Brown
* Paul Cavanagh: el general Sir Henry Clinton
* John Alderson: Mr Durkin
* John O'malley: el coronel Winfield
* Bobby Driscoll: Ben Potter

## Referències

* ↑ «The Scarlet Coat». The New York Times.
# Tirà becplaner sulfuri

El tirà becplaner sulfuri (Tolmomyias sulphurescens) és un ocell de la família dels tirànids (Tyrannidae).

## Hàbitat i distribució

Habita el bosc obert, clars i el bosc de rivera de les terres baixes des de Mèxic al nord i sud-est d'Oaxaca, centre de Veracruz i la Península de Yucatán, cap al sud a Panamà i des de Colòmbia, Veneçuela, Trinitat i Guaiana, cap al sud, per l'oest dels Andes, fins al nord-oest del Perú i, localment fins al nord de l'Argentina i sud del Brasil.

## Referències

* ↑ «Tirà becplaner sulfuri». Cercaterm. TERMCAT, Centre de Terminologia. Rev. 20/10/2022(català)
# Tirà becplaner del Pacífic

El tirà becplaner del Pacífic (Rhynchocyclus pacificus) és un ocell de la família dels tirànids (Tyrannidae).

## Hàbitat i distribució

Habita boscos, clars, pantans i boscos oberts, localment a les terres baixes de l'oest de Colòmbia i nord-oest de l'Equador.

## Referències

* ↑ «Tirà becplaner del Pacífic». Cercaterm. TERMCAT, Centre de Terminologia. Rev. 20/06/2021(català)